Birtist í blaðinu Hafnarfjordur 15.03.13 . Ég játa fúslega að sjálfur er ég maður einkabílsins ; nýti hann óspart , en almenningssamgöngur sjaldnar . Innst inni veit ég þó að almenningssamgöngur eru ferðamáti framtíðarinnar . Að hluta til er þetta spurning um vana . Okkur finnst eðlilegt að ferðast með lestum , sporvognum og strætisvögnum í stórbogum sem við heimsækjum hvort heldur er í London og París eða Kaupmannahöfn . Og þegar þessi ferðamáti er kominn upp í vana þá verður hann notalegur . Það þekkir Bretinn sem les blöðin sín og bækur í lestinni á leið til vinnu . Og hún vinkona mín sem býr í Hafnarfirði og vinnur í Háskóla Íslands við Suðurgötu í Reykjavík segir þægindi strætóferðanna hafa verið mikla uppgötvun , þá fyrst hafi hún fundið tíma á hverjum degi til lestrar . En þetta er ekki bara spurning um vana . Nákvæmlega það erum við að gera . Á þéttbýlissvæðinu á suð-vesturhorninu erum við nú að verja milljarði árlega til almenningssamgangna umfram það sem áður var . Um er að ræða tilraunaverkefni til tíu ára . Þetta er á við myndarleg jarðgöng , alvöru stórframkvæmd . Af þessu getum við verið stolt því þarna erum við að sýna fyrirhyggju . Við munum öll - líka við einkabílistarnir - þakka fyrir þessa fyrirhyggju þegar fram líða stundir .